Greek Legal Document

Category: 174

Content:
6.ΑΠΟΦΑΣΗ ΥΦΥΠΟΥΡΓΟΥ ΕΘΝ. ΑΜΥΝΑΣ Αριθ. Φ. 952.1/ΑΔ/933057  της 6/22 Νοεμ. 1995  (ΦΕΚ-Β-958) Υπολογισμός του επιδόματος ετοιμότητος στη χορήγηση του εφάπαξ βοηθήματος. Έχοντας υπόψη: α)Τις διατάξεις της παρ. 1 του άρθρ. 1 του Ν.Δ. 398/74 (ΦΕΚ 116/Α΄) β)Τις διατάξεις του άρθρ. 29Α του Νόμ. 1558/85 (ΦΕΚ 137/Α΄), όπως συμπληρώθηκε με το άρθρ. 27 του Νόμ. 2081/92 (ΦΕΚ 154/Α΄), με το οποίο καθορίζεται ο έλεγχος των δαπανών που προκαλούν οι κανονιστικές διοικητικές πράξεις. γ)Την αριθ. Γ5815/19.12.93 κοινή Απόφαση Πρωθυπουργού και Υπουργού Εθνικής Άμυνας «Περί αναθέσεως αρμοδιοτήτων ΥΕΘΑ στους Υφυπουργούς Εθνικής Άμυνας». δ)Το αριθ. 7/23.5.95 απόσπασμα Πρακτικού συνεδρίασης του ΔΣ/ΤΑΣΑ, αποφασίζουμε: Εγκρίνουμε το υπ’ αριθ. 7/23.5.95 απόσπασμα Πρακτικού συνεδρίασης του Διοικητικού Συμβουλίου του Ταμείου Αλληλοβοηθείας Στρατιωτικών Αεροπορίας, που αφορά τον υπολογισμό του επιδόματος ετοιμότητας, το οποίο χορηγήθηκε με την υπ’ αριθ. 2027343/2855/0022/3.5.95 ΚΥΑ (ΦΕΚ 409/ Β/12.5.95) και κυρώθηκε με το Νόμ. 2340/95 (ΦΕΚ 204/Α΄), στη χορήγηση του εφάπαξ βοηθήματος που καταβάλλεται στους απερχομένους μετόχους του ταμείου. Έναρξη ισχύος της απόφασης αυτής από 1.1.1995. Από τις διατάξεις της απόφασης αυτής, δεν προκαλείται δαπάνη σε βάρος του Κρατικού Προϋπολογισμού.